# Euroopan unionin C 155/2018

| | ISSN 1977-1053 |
| --- | --- |
| Euroopan unionin
  virallinen lehti | C 155 |
| | |
| Suomenkielinen laitos | Tiedonantoja ja ilmoituksia | 61. vuosikerta3. toukokuu 2018 |

ISSN 1977-1053

Euroopan unionin

virallinen lehti

C 155

Suomenkielinen laitos

Tiedonantoja ja ilmoituksia

61. vuosikerta3. toukokuu 2018

---

| Ilmoitusnumero | Sisältö | Sivu |
| --- | --- | --- |
| | IV   Tiedotteet |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Euroopan komissio |
| 2018/C 155/01 | Euroopan keskuspankin perusrahoitusoperaation korko: 0,00 % 1. toukokuuta 2018 – Euron kurssi | 1 |
| 2018/C 155/02 | Eurokolikoiden uusi kansallinen puoli | 2 |
| 2018/C 155/03 | Eurokolikoiden uusi kansallinen puoli | 3 |
| | EUROOPAN TALOUSALUEESEEN LIITTYVÄT TIEDOTTEET |
| | EFTAn valvontaviranomainen |
| 2018/C 155/04 | Työjärjestys | 4 |
| | EFTA-sihteeristö |
| 2018/C 155/05 | Luettelo Islannin ja Norjan tunnustamista luontaisista kivennäisvesistä (Tämä teksti kumoaa ja korvaa Euroopan unionin virallisessa lehdessä C 137, 16.5.2013, s. 4 , ja ETA-täydennysosassa N:o 27, 16.5.2013, s. 7, julkaistun tekstin) | 9 |

Ilmoitusnumero

Sisältö

Sivu

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

2018/C 155/01

Euroopan keskuspankin perusrahoitusoperaation korko: 0,00 % 1. toukokuuta 2018 – Euron kurssi

1

2018/C 155/02

Eurokolikoiden uusi kansallinen puoli

2

2018/C 155/03

Eurokolikoiden uusi kansallinen puoli

3

EUROOPAN TALOUSALUEESEEN LIITTYVÄT TIEDOTTEET

EFTAn valvontaviranomainen

2018/C 155/04

Työjärjestys

4

EFTA-sihteeristö

2018/C 155/05

Luettelo Islannin ja Norjan tunnustamista luontaisista kivennäisvesistä (Tämä teksti kumoaa ja korvaa Euroopan unionin virallisessa lehdessä C 137, 16.5.2013, s. 4 , ja ETA-täydennysosassa N:o 27, 16.5.2013, s. 7, julkaistun tekstin)

(Tämä teksti kumoaa ja korvaa Euroopan unionin virallisessa lehdessä C 137, 16.5.2013, s. 4 , ja ETA-täydennysosassa N:o 27, 16.5.2013, s. 7, julkaistun tekstin)

9

---

| | V   Ilmoitukset |
| --- | --- |
| | HALLINNOLLISET MENETTELYT |
| | Euroopan komissio |
| 2018/C 155/06 | Ehdotuspyynnöt, jotka liittyvät avustuksia koskevaan työohjelmaan Euroopan laajuisten televiestintäverkkojen alalla Verkkojen Eurooppa -välineen puitteissa (2014–2020) (komission täytäntöönpanopäätös C(2018) 568) | 10 |
| 2018/C 155/07 | Maksukyvyttömyydestä ja sen selvittämisestä annetun lain N:o 182/2006 (maksukyvyttömyyslaki) 370 §:n mukainen konkurssipäätöksen ja maksukyvyttömyysjulistuksen oleellisten osien julkaiseminen – Kehotus saatavan ilmoittamiseen – Noudatettavat määräajat – Kehotus esittää saatavaa koskevia huomautuksia – Noudatettavat määräajat | 11 |
| | KILPAILUPOLITIIKAN TOTEUTTAMISEEN LIITTYVÄT MENETTELYT |
| | Euroopan komissio |
| 2018/C 155/08 | Ennakkoilmoitus yrityskeskittymästä (Asia M.8895 – 3i/FSI/Hermes/Scandlines) – Yksinkertaistettuun menettelyyn mahdollisesti soveltuva asia (
  1
  ) | 13 |
| 2018/C 155/09 | Ennakkoilmoitus yrityskeskittymästä (Asia M.8833 – Alps/Alpine) – Yksinkertaistettuun menettelyyn mahdollisesti soveltuva asia (
  1
  ) | 15 |

V   Ilmoitukset

HALLINNOLLISET MENETTELYT

Euroopan komissio

2018/C 155/06

Ehdotuspyynnöt, jotka liittyvät avustuksia koskevaan työohjelmaan Euroopan laajuisten televiestintäverkkojen alalla Verkkojen Eurooppa -välineen puitteissa (2014–2020) (komission täytäntöönpanopäätös C(2018) 568)

10

2018/C 155/07

Maksukyvyttömyydestä ja sen selvittämisestä annetun lain N:o 182/2006 (maksukyvyttömyyslaki) 370 §:n mukainen konkurssipäätöksen ja maksukyvyttömyysjulistuksen oleellisten osien julkaiseminen – Kehotus saatavan ilmoittamiseen – Noudatettavat määräajat – Kehotus esittää saatavaa koskevia huomautuksia – Noudatettavat määräajat

11

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

2018/C 155/08

Ennakkoilmoitus yrityskeskittymästä (Asia M.8895 – 3i/FSI/Hermes/Scandlines) – Yksinkertaistettuun menettelyyn mahdollisesti soveltuva asia (
  1
  )

1

13

2018/C 155/09

Ennakkoilmoitus yrityskeskittymästä (Asia M.8833 – Alps/Alpine) – Yksinkertaistettuun menettelyyn mahdollisesti soveltuva asia (
  1
  )

1

15

---

| | |
| --- | --- |
| | (1)   ETA:n kannalta merkityksellinen teksti. |

---

(1)   ETA:n kannalta merkityksellinen teksti.

1

| FI | |
| --- | --- |

FI

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| 3.5.2018 | FI | Euroopan unionin virallinen lehti | C 155/1 |
| --- | --- | --- | --- |

3.5.2018

FI

Euroopan unionin virallinen lehti

C 155/1

---

Euroopan keskuspankin perusrahoitusoperaation korko (1):

0,00 % 1. toukokuuta 2018

Euron kurssi (2)

2. toukokuuta 2018

(2018/C 155/01)

1 euro =

| | Rahayksikkö | Kurssi |
| --- | --- | --- |
| USD | Yhdysvaltain dollaria | 1,2007 |
| JPY | Japanin jeniä | 131,84 |
| DKK | Tanskan kruunua | 7,4488 |
| GBP | Englannin puntaa | 0,88040 |
| SEK | Ruotsin kruunua | 10,6174 |
| CHF | Sveitsin frangia | 1,1957 |
| ISK | Islannin kruunua | 122,20 |
| NOK | Norjan kruunua | 9,6958 |
| BGN | Bulgarian leviä | 1,9558 |
| CZK | Tšekin korunaa | 25,601 |
| HUF | Unkarin forinttia | 314,04 |
| PLN | Puolan zlotya | 4,2755 |
| RON | Romanian leuta | 4,6635 |
| TRY | Turkin liiraa | 4,9813 |
| AUD | Australian dollaria | 1,5987 |
| CAD | Kanadan dollaria | 1,5401 |
| HKD | Hongkongin dollaria | 9,4250 |
| NZD | Uuden-Seelannin dollaria | 1,7103 |
| SGD | Singaporen dollaria | 1,6025 |
| KRW | Etelä-Korean wonia | 1 291,54 |
| ZAR | Etelä-Afrikan randia | 15,1336 |
| CNY | Kiinan juan renminbiä | 7,6353 |
| HRK | Kroatian kunaa | 7,4110 |
| IDR | Indonesian rupiaa | 16 762,27 |
| MYR | Malesian ringgitiä | 4,7223 |
| PHP | Filippiinien pesoa | 62,301 |
| RUB | Venäjän ruplaa | 76,4000 |
| THB | Thaimaan bahtia | 38,092 |
| BRL | Brasilian realia | 4,2293 |
| MXN | Meksikon pesoa | 22,7479 |
| INR | Intian rupiaa | 80,0455 |

Rahayksikkö

Kurssi

USD

Yhdysvaltain dollaria

1,2007

JPY

Japanin jeniä

131,84

DKK

Tanskan kruunua

7,4488

GBP

Englannin puntaa

0,88040

SEK

Ruotsin kruunua

10,6174

CHF

Sveitsin frangia

1,1957

ISK

Islannin kruunua

122,20

NOK

Norjan kruunua

9,6958

BGN

Bulgarian leviä

1,9558

CZK

Tšekin korunaa

25,601

HUF

Unkarin forinttia

314,04

PLN

Puolan zlotya

4,2755

RON

Romanian leuta

4,6635

TRY

Turkin liiraa

4,9813

AUD

Australian dollaria

1,5987

CAD

Kanadan dollaria

1,5401

HKD

Hongkongin dollaria

9,4250

NZD

Uuden-Seelannin dollaria

1,7103

SGD

Singaporen dollaria

1,6025

KRW

Etelä-Korean wonia

1 291,54

ZAR

Etelä-Afrikan randia

15,1336

CNY

Kiinan juan renminbiä

7,6353

HRK

Kroatian kunaa

7,4110

IDR

Indonesian rupiaa

16 762,27

MYR

Malesian ringgitiä

4,7223

PHP

Filippiinien pesoa

62,301

RUB

Venäjän ruplaa

76,4000

THB

Thaimaan bahtia

38,092

BRL

Brasilian realia

4,2293

MXN

Meksikon pesoa

22,7479

INR

Intian rupiaa

80,0455

---

(1)  Korko, jota sovellettiin viimeiseen ennen ilmoitettua päivää suoritettuun rahoitusoperaatioon. Jos sovellettu korko on vaihtuva huutokauppakorko, korko on marginaalinen korko.

(2)  Lähde: Euroopan keskuspankin ilmoittama viitekurssi.

---

| 3.5.2018 | FI | Euroopan unionin virallinen lehti | C 155/2 |
| --- | --- | --- | --- |

3.5.2018

FI

Euroopan unionin virallinen lehti

C 155/2

---

Eurokolikoiden uusi kansallinen puoli

(2018/C 155/02)

Liikkeeseen tarkoitetut eurokolikot ovat laillisia maksuvälineitä koko euroalueella. Komissio julkaisee kaikkien uusien eurokolikoiden ulkoasut tiedoksi kolikoita työssään käsitteleville henkilöille sekä suurelle yleisölle (1). Erikoisrahoja voivat 10. helmikuuta 2009 annettujen neuvoston päätelmien (2) mukaan laskea liikkeeseen euroalueen jäsenvaltiot sekä maat, jotka saavat Euroopan unionin kanssa valuuttasuhteista tekemänsä sopimuksen mukaan laskea liikkeeseen eurokolikoita. Tähän oikeuteen sovelletaan tiettyjä edellytyksiä, joista yksi on, että liikkeeseen lasketun kolikon on oltava yksikköarvoltaan 2 euroa. Erikoisrahoilla on tavanomaisten 2 euron kolikoiden tekniset ominaisuudet, mutta niissä on kansallisella puolella erityinen kuva-aihe, jolla on suuri kansallinen tai eurooppalainen symboliarvo.

Liikkeeseenlaskun toteuttava maa
  : Belgia

Aihe
  : 50 vuotta toukokuun 1968 tapahtumista Belgiassa

Kuvaus ulkoasusta
  : Kuva-aiheena on opiskelijoita, joilla on kädessään pamfletti ja lippu. Se viittaa opiskelijamielenosoituksiin, joilla Belgiassa vastustettiin toukokuussa 1968 toteutettuja sosiokulttuurisia muutoksia. Mielenosoitukset, joista on nyt 50 vuotta, olivat koko maan kannalta tärkeä tapahtuma, joka muokkasi Belgian kansallista politiikkaa ja vaikutti myöhempiin hallintouudistuksiin.

Kuva-aiheen vasemmalla puolella sijaitsevat Utrechtin rahapajan tunnus (Merkuriuksen sauva) ja Belgian rahamestarin tunnus (Herzelen kunnan vaakuna). Tunnusten alla vasemmalla on lisäksi vuosiluku 2018 ja maatunnus BE sekä kolikon suunnittelijan Luc Luycxin nimikirjaimet LL.

Kuva-aiheen taustalla on opiskelijoihin viittaava yliopistorakennus.

Kolikon ulkokehää koristavat Euroopan unionin lipun 12 tähteä.

Liikkeeseen laskettavien kolikoiden määrä
  :

Liikkeeseenlaskun päivämäärä
  : touko–kesäkuu 2018

---

(1)  Ks. EYVL C 373, 28.12.2001, s. 1, jossa esitellään kaikkien vuonna 2002 liikkeeseen laskettujen kolikoiden kansalliset puolet.

(2)  Ks. talous- ja rahoitusasioiden neuvoston 10. helmikuuta 2009 antamat päätelmät ja komission 19. joulukuuta 2008 antama suositus liikkeeseen tarkoitettujen eurokolikoiden kansallisia puolia ja liikkeeseenlaskua koskeviksi yhteisiksi suuntaviivoiksi (EUVL L 9, 14.1.2009, s. 52).

---

| 3.5.2018 | FI | Euroopan unionin virallinen lehti | C 155/3 |
| --- | --- | --- | --- |

3.5.2018

FI

Euroopan unionin virallinen lehti

C 155/3

---

Eurokolikoiden uusi kansallinen puoli

(2018/C 155/03)

Liikkeeseen tarkoitetut eurokolikot ovat laillisia maksuvälineitä koko euroalueella. Komissio julkaisee kaikkien uusien eurokolikoiden ulkoasut tiedoksi kolikoita työssään käsitteleville henkilöille sekä suurelle yleisölle (1). Erikoisrahoja voivat 10. helmikuuta 2009 annettujen neuvoston päätelmien (2) mukaan laskea liikkeeseen euroalueen jäsenvaltiot sekä maat, jotka saavat Euroopan unionin kanssa valuuttasuhteista tekemänsä sopimuksen mukaan laskea liikkeeseen eurokolikoita. Tähän oikeuteen sovelletaan tiettyjä edellytyksiä, joista yksi on, että liikkeeseen lasketun kolikon on oltava yksikköarvoltaan 2 euroa. Erikoisrahoilla on tavanomaisten 2 euron kolikoiden tekniset ominaisuudet, mutta niissä on kansallisella puolella erityinen kuva-aihe, jolla on suuri kansallinen tai eurooppalainen symboliarvo.

Liikkeeseenlaskun toteuttava maa
  : Ranska

Aihe
  : Simone Veil

Kuvaus ulkoasusta
  : Kolikossa on Simone Veilin muotokuva. Tämä merkittävä naisten oikeuksien puolestapuhuja kuoli 89-vuotiaana kesäkuussa 2017. Veil, omaa sukua Jacob, vietiin nuorena Auschwitzin keskitysleirille, mutta hän selvisi sieltä hengissä, ja myöhemmin hänestä tuli yksi Euroopan kehittämisen tärkeimmistä hahmoista. Hän oli ensimmäinen vaaleilla valittu Euroopan parlamentin puhemies ja toimi tehtävässä vuosina 1979–1982. Hän taisteli aborttioikeuden puolesta, ja hänen mukaansa nimetty abortin salliva laki hyväksyttiin Ranskassa vuonna 1975. Vuonna 2008 hänet valittiin Ranskan akatemian jäseneksi.

Kuvassa Simone Veilin puseron kauluksessa näkyy hänen vankinumeronsa. Kuva-aiheen taustalla on Euroopan parlamentin istuntosali sekä Simone Veilin nimi, hänen synnyin- ja kuolinvuotensa, maatunnus ”RF”, liikkeeseenlaskuvuosi ”2018” ja rahapajan tunnukset.

Kolikon ulkokehää koristavat Euroopan unionin lipun 12 tähteä.

Liikkeeseen laskettavien kolikoiden määrä
  : 15 miljoonaa

Liikkeeseenlaskun päivämäärä
  : touko–kesäkuu 2018

---

(1)  Ks. EYVL C 373, 28.12.2001, s. 1, jossa esitellään kaikkien vuonna 2002 liikkeeseen laskettujen kolikoiden kansalliset puolet.

(2)  Ks. talous- ja rahoitusasioiden neuvoston 10. helmikuuta 2009 antamat päätelmät ja komission 19. joulukuuta 2008 antama suositus liikkeeseen tarkoitettujen eurokolikoiden kansallisia puolia ja liikkeeseenlaskua koskeviksi yhteisiksi suuntaviivoiksi (EUVL L 9, 14.1.2009, s. 52).

---

EUROOPAN TALOUSALUEESEEN LIITTYVÄT TIEDOTTEET

EFTAn valvontaviranomainen

| 3.5.2018 | FI | Euroopan unionin virallinen lehti | C 155/4 |
| --- | --- | --- | --- |

3.5.2018

FI

Euroopan unionin virallinen lehti

C 155/4

---

TYÖJÄRJESTYS

Hyväksytty 7 päivänä tammikuuta 1994 (1)

Uudelleenlaadittu 19 päivänä joulukuuta 2017 (2)

(2018/C 155/04)

EFTAN VALVONTAVIRANOMAISEN TÖIDEN JÄRJESTÄMINEN

1 artikla

Kollegio

EFTAn valvontaviranomaisen jäsenet toimivat yhdessä tämän työjärjestyksen mukaisesti ja näin toimiessaan muodostavat kollegion.

Valvontaviranomaisen toimintaa sääntelee kollegisen päätöksenteon periaate, joka perustuu kollegion jäsenten tasavertaiseen osallistumiseen päätöksentekoon. Päätökset tehdään yhdessä ja kaikki kollegion jäsenet ovat kollektiivisesti vastuussa kaikista tehdyistä päätöksistä.

Kollegion protokollajärjestyksessä ensimmäisenä on puheenjohtaja ja hänen jälkeensä tulevat jäsenet virkaikänsä mukaisessa järjestyksessä. Jos jäsenet ovat virkaiältään samassa asemassa, arvojärjestys määräytyy iän mukaan.

2 artikla

Puheenjohtaja

Puheenjohtaja edustaa koko valvontaviranomaista julkisesti noudattaen samalla kollegisen päätöksenteon periaatetta.

Puheenjohtaja valvoo valvontaviranomaisen hallintoa, ja hänellä on valtuudet tehdä sopimuksia ja muulla tavoin sitoa valvontaviranomainen sen toiminnan mahdollistamiseksi, rajoittamatta kuitenkaan niitä toimivaltuuksia ja tehtäviä, jotka valvontaviranomaiselle on annettu ETA-sopimuksella ja valvontaviranomaisen ja tuomioistuimen perustamisesta tehdyllä EFTA-valtioiden välisellä sopimuksella ja erityisesti sen 5 artiklalla.

Puheenjohtaja pitää kollegion ajan tasalla yleisnäkemyksestään sekä muiden kollegion jäsenten kannalta tärkeistä kysymyksistä. Hän toimii ottaen huomioon muiden kollegion jäsenten esittämät näkökannat ja noudattaen kollegion määräämiä suuntaviivoja, politiikkoja ja menettelyjä 16 artiklassa esitetyn mukaisesti.

3 artikla

Vastuualueet

Kollegio antaa kunkin jäsenen vastuulle ETA-sopimuksen tiettyjen alojen päätösten valmistelun ja täytäntöönpanon, jäljempänä ’vastuualueet’. Jäsenet raportoivat säännöllisesti vastuualueitaan koskevasta täytäntöönpanopolitiikasta ja tekevät kollegiolle sitä koskevia ehdotuksia sekä johtavat kyseisiä alueita koskevaa valvontaviranomaisen julkista viestintää.

Vastuualueet annetaan yhteisymmärryksessä yhden tai useamman uuden kollegion jäsenen nimittämisen yhteydessä. Vastuualueita tarkastellaan uudelleen vähintään kahden vuoden välein tai kollegion jäsenen pyynnöstä. Jos yhteisymmärrykseen ei päästä, vastuualue säilyy muuttumattomana ja jäsenet säilyttävät vastuualueensa tai ottavat haltuunsa vastuualueen edeltäjältään (siltä kollegion jäseneltä, jonka nimittämistä saman EFTA-valtion hallitus oli aiemmin ehdottanut).

4 artikla

Yksiköt

Kollegiota avustaa tehtävissään neljä yksikköä, jotka ovat sisämarkkinayksikkö, kilpailun ja valtiontukien yksikkö, oikeus- ja täytäntöönpanoyksikkö sekä hallinnollinen yksikkö. Yksiköt toimivat tiiviissä yhteistyössä.

Kutakin yksikköä johtaa johtaja, jonka kollegio nimittää ja joka on vastuuvelvollinen yksikkönsä toiminnasta koko kollegiolle. Johtajat johtavat yksikköjään kollegion määräämien politiikkojen, menettelyjen ja suuntaviivojen mukaisesti ja raportoivat kollegiolle säännöllisesti pyydetyllä tavalla. Jos vastuu ETA-sopimuksen tiettyjen alojen päätösten valmistelusta ja täytäntöönpanosta on annettu tietylle kollegion jäsenelle, asianomaisen yksikön johtaja saa ohjeensa kyseiseltä jäseneltä.

Ennen ehdotuksen jättämistä kollegion päätettäväksi ehdotusta valmistelevan yksikön on kuultava kaikkia muita yksikköjä, joita asia koskee. Oikeus- ja täytäntöönpanoyksikön johtajaa kuullaan oikeudellisia välineitä koskevissa ehdotuksissa ja sellaisia toimenpiteitä koskevissa ehdotuksissa, joilla saattaa olla oikeusvaikutuksia. Hallinnollisen yksikön johtajaa kuullaan ehdotuksista, jotka saattavat vaikuttaa valvontaviranomaisen hallintoon erityisesti henkilöstöhallinnon tai talousarviovaikutusten välityksellä. Yksikköjen väliset mahdolliset erimielisyydet kirjataan ehdotusta kollegiolle jätettäessä.

Kollegio voi perustaa yksikköjen välisiä työryhmiä ja muita rakenteita käsittelemään erityisiä asioita. Se nimittää puheenjohtajan kaikille tällaisille ryhmille ja määrittää työryhmän toimeksiannon ja työskentelymenetelmät.

5 artikla

Sijaisuudet

Jos puheenjohtaja on estynyt hoitamasta tehtäviään, niitä hoitaa vuoden ensimmäisten kuuden kuukauden aikana protokollajärjestyksessä virkaiältään toiseksi vanhin jäsen, ja seuraavien kuuden kuukauden aikana protokollajärjestyksessä virkaiältään kolmanneksi vanhin jäsen. Tehtäviin sisältyvät myös puheenjohtajan tehtävät, jotka kuuluvat hänelle kollegion jäsenenä.

Jos kollegion jäsen on estynyt hoitamasta tehtäviään, niitä hoitaa protokollajärjestyksessä seuraavana oleva jäsen tai, jos kyseessä on virkaiältään nuorin jäsen, häntä välittömästi edeltävä jäsen, joka voi hoitaa tehtäviään.

Jos johtaja on estynyt hoitamasta tehtäviään, alemmantasoiset virkamiehet hoitavat ne johtajan määräämässä järjestyksessä. Johtajat ilmoittavat sovellettavasta järjestyksestä oikeus- ja täytäntöönpanoyksikön johtajalle.

6 artikla

Kollegion jäsenten jäävääminen

Jos kollegion jäsen katsoo, että valvontaviranomaisen kiistattoman riippumattomuuden varmistamiseksi hänen ei olisi sopivaa osallistua tiettyä kysymystä kokonaisuudessaan tai osaa siitä koskeviin keskusteluihin tai päätöksiin, hän voi jäävätä itsensä, sanotun kuitenkaan rajoittamatta valvontaviranomaisen ja tuomioistuimen perustamisesta tehdyn sopimuksen 9 artiklan 3 kohdan soveltamista.

Kollegion jäsenen on tällöin ilmoitettava oikeus- ja täytäntöönpanoyksikön johtajalle päätöksestään. Oikeus- ja täytäntöönpanoyksikön johtajan on viipymättä ilmoitettava asiasta muille kollegion jäsenille sekä kaikille henkilöstön jäsenille, joita asia koskee, ja toteutettava kaikki tarvittavat toimenpiteet sen varmistamiseksi, että itsensä jäävännyt kollegion jäsen ei enää osallistu kyseessä olevan asian käsittelyyn.

Jos itsensä jäävännyt kollegion jäsen katsoo, että valvontaviranomaisen etu tai ETA-sopimuksen moitteeton toiminta edellyttää sitä, että hänet korvataan asian käsittelyn osalta tilapäisellä kollegion jäsenellä, hän ehdottaa muille kollegion jäsenille, että he korvaavat hänet valvontaviranomaisen ja tuomioistuimen perustamisesta tehdyn sopimuksen 9 artiklan 3 kohdan mukaisesti.

EFTAN VALVONTAVIRANOMAISEN PÄÄTÖKSET

7 artikla

Päätöslajit

Hoitaessaan sille ETA-sopimuksella ja valvontaviranomaisen ja tuomioistuimen perustamisesta tehdyllä sopimuksella ja erityisesti sen 5 artiklalla annettuja toimivaltuuksia ja tehtäviä valvontaviranomainen tekee päätökset

| a) | kollegion kokouksissa 8–11 artiklan mukaisesti, |
| --- | --- |

a)

kollegion kokouksissa 8–11 artiklan mukaisesti,

| b) | 12 artiklan mukaista kirjallista menettelyä noudattaen, |
| --- | --- |

b)

12 artiklan mukaista kirjallista menettelyä noudattaen,

| c) | 13 artiklan mukaisen valtuutuksen nojalla. |
| --- | --- |

c)

13 artiklan mukaisen valtuutuksen nojalla.

8 artikla

Kollegion kokoukset

Puheenjohtaja kutsuu kollegion kokoukset koolle. Kollegio kokoontuu säännönmukaisesti kerran viikossa. Ylimääräisiä kokouksia pidetään tarpeen vaatiessa.

Puheenjohtaja johtaa kokouksia.

Kokous on päätösvaltainen kahden jäsenen ollessa läsnä. Päätöksen hyväksymiseksi vaaditaan vähintään kaksi päätöstä puoltavaa ääntä.

9 artikla

Kollegion kokouksen esityslista

Puheenjohtaja laatii kutakin kokousta varten ehdotuksen esityslistaksi. Mikä tahansa jäsenen esille tuoma asia, jonka hän haluaa lisättäväksi esityslistaehdotukseen, on siihen lisättävä. Esityslistaehdotukseen lisätään myös kaikki asiat, joiden käsittely on vielä kesken yli kuusi kuukautta sen jälkeen, kun oikeus- ja täytäntöönpanoyksikön johtaja on ne hyväksynyt.

Jollei toisin päätetä, ehdotus esityslistaksi ja tarpeelliset asiakirjat jaetaan jäsenille vähintään kolme työpäivää ennen kokouspäivää.

Esityslistaehdotuksessa olevan asian käsittelyä siirretään kerran seuraavaan kokoukseen jonkin jäsenen sitä pyytäessä, jollei siirtäminen sitovien määräaikojen vuoksi estä kollegiota päättämästä asiaa.

Kollegio voi päättää yksimielisesti, ja niiden kollegion jäsenten nimenomaisella suostumuksella, jotka eivät ole läsnä, keskustella ja päättää asiasta, joka ei ole esityslistaehdotuksessa tai johon liittyvät tarvittavat asiakirjat on jaettu määräajan jälkeen.

Kollegio hyväksyy esityslistan kokouksessa, jolloin sillä on käytettävissään esityslistaehdotus ja kaikki sitä koskevat muutosehdotukset.

10 artikla

Osallistuminen kollegion kokouksiin

Kollegion kokoukset eivät ole julkisia. Käsittely on luottamuksellista ja sen on pysyttävä sellaisena.

Oikeus- ja täytäntöönpanoyksikön johtaja osallistuu kaikkiin kokouksiin. Esityslistaehdotukseen sisältyvien päätösehdotusten valmistelusta vastaavien yksiköiden johtajat osallistuvat ja muut johtajat voivat osallistua kokouksiin, ellei kollegio toisin päätä.

Puheenjohtaja voi omasta aloitteestaan tai jäsenen pyynnöstä kutsua joitakin valvontaviranomaisen virkamiehiä osallistumaan koko kokoukseen tai osaan siitä ja käyttämään siellä puheenvuoron.

Jos valvontaviranomainen on velvollinen tai sitoutunut sallimaan muiden laitosten, virastojen tai elinten edustajien läsnäolon kollegion kokouksissa, joissa hyväksytään tietyn tyyppisiä päätöksiä, kyseistä laitosta, virastoa tai elintä pyydetään lähettämään edustajansa osallistumaan kaikkiin kyseisiin kokouksiin tai niiden asiaankuuluvaan osaan.

Kollegio voi kutsua muita henkilöitä osallistumaan koko kokoukseen tai osaan siitä ja käyttämään siellä puheenvuoron.

11 artikla

Kollegion kokousten pöytäkirjat

Kaikista kollegion kokouksesta laaditaan pöytäkirja.

Pöytäkirja saatetaan todistusvoimaiseksi puheenjohtajan allekirjoituksella ja oikeus- ja täytäntöönpanoyksikön johtaja varmentaa sen omalla allekirjoituksellaan.

12 artikla

Kirjallisella menettelyllä tehtävät päätökset

Jäsenen ehdotuksesta kollegio voi tehdä päätöksen kirjallista menettelyä noudattaen. Kuka tahansa jäsen voi kirjallisen menettelyn kuluessa pyytää, että ehdotuksesta keskustellaan kollegion kokouksessa. Tällöin asia otetaan seuraavan kollegion kokouksen esityslistaehdotukseen.

Ehdotetun päätöksen teksti, johon on merkitty ehdotettu hyväksymispäivä, jaetaan kaikille jäsenille.

Kollegion katsotaan hyväksyneen ehdotuksen ehdotettuna päivänä edellyttäen, että joko

| — | ehdotettu päivämäärä on vähintään kolme työpäivää ehdotuksen jakamisesta, on todettu, että päätösehdotus on toimitettu kaikille kollegion jäsenille, vähintään kaksi kollegion jäsentä on ilmaissut hyväksyvänsä ehdotuksen eikä pyyntöä ehdotuksen käsittelemiseksi kollegion kokouksessa ole esitetty, tai |
| --- | --- |

—

ehdotettu päivämäärä on vähintään kolme työpäivää ehdotuksen jakamisesta, on todettu, että päätösehdotus on toimitettu kaikille kollegion jäsenille, vähintään kaksi kollegion jäsentä on ilmaissut hyväksyvänsä ehdotuksen eikä pyyntöä ehdotuksen käsittelemiseksi kollegion kokouksessa ole esitetty, tai

| — | kaikki kollegion jäsenet ovat ilmaisseet hyväksyntänsä. |
| --- | --- |

—

kaikki kollegion jäsenet ovat ilmaisseet hyväksyntänsä.

Päätös kirjataan seuraavan kollegion kokouksen pöytäkirjaan.

13 artikla

Delegoidut päätökset

Kollegio voi valtuuttaa kollegion jäsenen nimissään ja valvontansa alaisena tekemään, yhteisvastuun periaatetta tarkasti noudattaen, selvästi määriteltyjä päätöksiä heille 3 artiklan mukaisesti annetuilla vastuualueilla ja vahvistamaan sellaisen päätöksen lopullisen tekstin, jonka asiasisällön kollegio on hyväksynyt.

Silloin kun läsnä ei ole kokouksen päätösvaltaisuuteen vaadittavaa määrää kollegion jäseniä, yksi tai useampi kollegion jäsen voidaan valtuuttaa tekemään mikä tahansa tarvittava kiireellinen päätös.

Virkamiehet voidaan valtuuttaa toteuttamaan selvästi määriteltyjä johtamistoimenpiteitä tai hallinnollisia toimenpiteitä.

Päätösvallan delegoinnista huolimatta kollegio säilyttää joka tapauksessa oikeuden tehdä kaikki päätökset itse. Lisäksi asiasta vastaava kollegion jäsen voi päättää olla käyttämättä hänelle siirrettyjä valtuuksia ja sen sijaan siirtää päätöksen hyväksymisen täydelle kollegiolle. Päätökset, joiden kuka tahansa kollegion jäsen katsoo olevan erityisen merkittäviä tai kiinnostavia, on joka tapauksessa siirrettävä täydelle kollegiolle.

Oikeus- ja täytäntöönpanoyksikön johtajan on tiedotettava säännöllisesti kollegiolle päätöksistä, jotka on hyväksytty delegointipäätöksellä siirretyillä valtuuksilla, ja huolehdittava siitä, että ne otetaan huomioon kollegion kokouksessa.

Tämän artiklan mukaisesti siirrettyjä valtuuksia käytetään ainoastaan oikeus- ja täytäntöönpanoyksikön johtajan suostumuksella eikä niitä saa luovuttaa edelleen, paitsi siinä määrin kuin delegointipäätöksessä on erikseen määrätty.

14 artikla

Menettely

Oikeus- ja täytäntöönpanoyksikön johtaja avustaa puheenjohtajaa kollegion kokousten valmistelemisessa, päätöksentekomenettelyjen täytäntöönpanossa ja tarvittaessa valvontaviranomaisen päätösten julkaisemisessa ja niistä tiedottamisessa.

Tätä varten hänen on varmistettava, että jäsenten kannanottoa edellyttävien asiakirjojen valmistelua ja toimittamista koskevia sääntöjä noudatetaan, ja hänen on tarvittaessa toteutettava välttämättömät toimenpiteet varmistaakseen valvontaviranomaisen päätösten virallisen tiedoksiantamisen sekä niiden julkaisemisen Euroopan unionin virallisen lehden ETA-osastossa ja ETA-täydennysosassa.

15 artikla

Todistusvoimaiseksi saattaminen

Kollegion kokouksessaan tai kirjallista menettelyä noudattaen tekemät oikeudelliset päätökset saatetaan todistusvoimaisiksi sillä kielellä tai niillä kielillä, joilla niiden on oltava todistusvoimaisia, puheenjohtajan allekirjoituksella ja oikeus- ja täytäntöönpanoyksikön johtajan varmentavalla allekirjoituksella.

Valtuutuksen nojalla tehdyt oikeudelliset välineet saatetaan todistusvoimaisiksi sillä kielellä tai niillä kielillä, joilla niiden on oltava todistusvoimaisia, valtuutetun jäsenen allekirjoituksella ja oikeus- ja täytäntöönpanoyksikön johtajan varmentavalla allekirjoituksella.

Kun virkamies on valtuutettu määrätyissä tapauksissa hyväksymään oikeudellisia välineitä, kyseiset välineet saatetaan todistusvoimaisiksi virkamiehen allekirjoituksella.

Sähköisiä allekirjoituksia on käytettävä aina kun se on mahdollista.

JOHTAMINEN JA HALLINTO

16 artikla

Johtamiseen liittyvät päätökset ja hallinnolliset päätökset

Toimivaltainen johtaja, joka toimii puheenjohtajan alaisuudessa ja kollegion määräämien politiikkojen, menettelyjen ja suuntaviivojen mukaisesti, tekee johtamiseen liittyvät ja hallinnolliset päätökset virkamiesten nimittämisestä, sopimusten tekemisestä ja muista asioista, jotka eivät rajoita valvontaviranomaiselle ETA-sopimuksella ja valvontaviranomaisen ja tuomioistuimen perustamisesta tehdyllä sopimuksella ja erityisesti sen 5 artiklalla siirrettyjä toimivaltuuksia ja tehtäviä.

Valvontaviranomaisen johtamista ja hallintoa koskevat päätökset, joilla saattaa olla vaikutusta valvontaviranomaisen kykyyn varmistaa ETA-sopimuksen moitteeton toiminta, tekee ainoastaan koko kollegio yhteisymmärryksessä. Tällaisia päätöksiä ovat johtajien nimittäminen sekä muutokset valvontaviranomaisen yksiköiden rakenteessa, resurssien kohdentamisessa ja vastuualueissa.

Johtajat ovat vastuuvelvollisia päätöksistään kollegiolle ja heidän on raportoitava koko kollegiolle pyydetyllä tavalla. Kollegio vahvistaa tarvittaessa tämän työjärjestyksen soveltamista koskevat säännöt, suuntaviivat, politiikat ja menettelyt ja antaa ohjausta koko valvontaviranomaisen johtamisen ja hallinnon osalta.

Puheenjohtaja kutsuu säännöllisin väliajoin koolle johdon kokoukset, joissa johtajat raportoivat kollegiolle ja saavat siltä ohjausta yksiköidensä johtamisen ja toiminnan osalta.

Johtajat keskustelevat säännöllisesti hallinnollisen yksikön johtajan kanssa yksiköidensä johtamiseen liittyvistä asioista, jotka koskevat henkilöstöresursseja, rahoitusta, tietotekniikkaa, turvallisuutta ja muita hallinnollisia asioita.

LOPPUMÄÄRÄYKSET

17 artikla

Voimaantulo

Tämä työjärjestys tulee voimaan 1 päivänä tammikuuta 2018.

18 artikla

Kumoaminen

Tammikuun 7 päivänä 1994 annettu työjärjestys, sellaisena kuin se on muutettuna, kumotaan ja korvataan samanaikaisesti kun tämä työjärjestys tulee voimaan.

Tämä ei vaikuta aiemman työjärjestyksen mukaisesti tehtyihin päätöksiin.

19 artikla

Julkaiseminen

Tämä työjärjestys, joka on todistusvoimainen englannin kielellä, julkaistaan Euroopan unionin virallisen lehden ETA-osastossa ja ETA-täydennysosassa.

---

(1)  Asiakirja N:o 186989.

(2)  Kollegion päätös N:o 217/17/KOL.

---

EFTA-sihteeristö

| 3.5.2018 | FI | Euroopan unionin virallinen lehti | C 155/9 |
| --- | --- | --- | --- |

3.5.2018

FI

Euroopan unionin virallinen lehti

C 155/9

---

Luettelo Islannin ja Norjan tunnustamista luontaisista kivennäisvesistä

(Tämä teksti kumoaa ja korvaa Euroopan unionin virallisessa lehdessä C 137, 16.5.2013, s. 4, ja ETA-täydennysosassa N:o 27, 16.5.2013, s. 7, julkaistun tekstin)

(2018/C 155/05)

Luontaisten kivennäisvesien hyödyntämisestä ja markkinoille saattamisesta 18 päivänä kesäkuuta 2009 annetun Euroopan parlamentin ja neuvoston direktiivin 2009/54/EY (1), sellaisena kuin se on sisällytetty ETA-sopimuksen liitteessä II olevan XII luvun 54zzzzd kohtaan, 1 artiklan mukaisesti julkaistaan luontaisiksi kivennäisvesiksi tunnustettujen vesien luettelo Euroopan unionin virallisessa lehdessä ja sen ETA-täydennysosassa.

Luettelo Islannin tunnustamista luontaisista kivennäisvesistä

| Tavaramerkki | Lähteen nimi | Hyödyntämispaikka |
| --- | --- | --- |
| Icelandic Glacial | Ölfus Spring | Hlíðarendi, Ölfus, Selfoss |

Tavaramerkki

Lähteen nimi

Hyödyntämispaikka

Icelandic Glacial

Ölfus Spring

Hlíðarendi, Ölfus, Selfoss

Luettelo Norjan tunnustamista luontaisista kivennäisvesistä

| Tavaramerkki | Lähteen nimi | Hyödyntämispaikka |
| --- | --- | --- |
| Bonaqua Silver | Telemark kilden | Fyresdal |
| Eira | Eira kilden | Eresfjord |
| Farris | Kong Olavs kilde | Larvik |
| Isbre | Isbre kilden | Buhaugen, Osa, Ulvik |
| Isklar | Isklar kildene | Vikebygd i Ullensvang |
| Modal | Modal kilden | Fyresdal |
| Olden | Blåfjell kilden | Olderdalen |
| Osa | Osa kilden | Ulvik/Hardanger |
| Rustad Spring | Rustad kilden | Rustad/Elverum |
| Snåsa | Snåsakilden | Snåsa |
| Voss Sparkling | Vosskilden | Vatnestrøm/Iveland |

Tavaramerkki

Lähteen nimi

Hyödyntämispaikka

Bonaqua Silver

Telemark kilden

Fyresdal

Eira

Eira kilden

Eresfjord

Farris

Kong Olavs kilde

Larvik

Isbre

Isbre kilden

Buhaugen, Osa, Ulvik

Isklar

Isklar kildene

Vikebygd i Ullensvang

Modal

Modal kilden

Fyresdal

Olden

Blåfjell kilden

Olderdalen

Osa

Osa kilden

Ulvik/Hardanger

Rustad Spring

Rustad kilden

Rustad/Elverum

Snåsa

Snåsakilden

Snåsa

Voss Sparkling

Vosskilden

Vatnestrøm/Iveland

---

(1)  EUVL L 164, 26.6.2009, s. 45.

---

V Ilmoitukset

HALLINNOLLISET MENETTELYT

Euroopan komissio

| 3.5.2018 | FI | Euroopan unionin virallinen lehti | C 155/10 |
| --- | --- | --- | --- |

3.5.2018

FI

Euroopan unionin virallinen lehti

C 155/10

---

Ehdotuspyynnöt, jotka liittyvät avustuksia koskevaan työohjelmaan Euroopan laajuisten televiestintäverkkojen alalla Verkkojen Eurooppa -välineen puitteissa (2014–2020)

(komission täytäntöönpanopäätös C(2018) 568)

(2018/C 155/06)

Euroopan komissioon kuuluva viestintäverkkojen, sisältöjen ja teknologian pääosasto käynnistää seuraavat viisi ehdotuspyyntöä avustusten myöntämiseksi hankkeisiin niiden painopisteiden ja tavoitteiden mukaisesti, jotka on määritelty Euroopan laajuisia televiestintäverkkoja koskevassa vuoden 2018 työohjelmassa Verkkojen Eurooppa -välineen (2014–2020) puitteissa.

Ehdotuksia pyydetään seuraaviin kolmeen hankeaiheeseen:

CEF-TC-2018-2: Automatisoitu kääntäminen

CEF-TC-2018-2: Sähköinen jakelu – eDelivery

CEF-TC-2018-2: Sähköinen laskutus – eInvoicing

Valittuja ehdotuksia varten yhteensä käytettävissä oleva ohjeellinen kokonaisbudjetti on 10,5 miljoonaa euroa.

Näihin kolmeen ehdotuspyyntöön liittyvät ehdotukset on jätettävä viimeistään 18. syyskuuta 2018.

Ehdotuksia pyydetään myös seuraavaan hankeaiheeseen:

CEF-TC-2018-5: Julkinen avoin data

Valittuja ehdotuksia varten käytettävissä oleva ohjeellinen kokonaisbudjetti on 18,5 miljoonaa euroa.

Tähän ehdotuspyyntöön liittyvät ehdotukset on jätettävä viimeistään 15. marraskuuta 2018.

Lisäksi ehdotuksia pyydetään seuraavaan hankeaiheeseen:

CEF-TC-2018-3: Kyberturvallisuus

Valittuja ehdotuksia varten käytettävissä oleva ohjeellinen kokonaisbudjetti on 13 miljoonaa euroa.

Tähän ehdotuspyyntöön liittyvät ehdotukset on jätettävä viimeistään 22. marraskuuta 2018.

Ehdotuspyyntöjä koskevat asiakirjat ovat saatavissa Verkkojen Eurooppa -välineen televiestintäsivustolta:

https://ec.europa.eu/inea/en/connecting-europe-facility/cef-telecom/apply-funding/2018-cef-telecom-calls-proposals

---

| 3.5.2018 | FI | Euroopan unionin virallinen lehti | C 155/11 |
| --- | --- | --- | --- |

3.5.2018

FI

Euroopan unionin virallinen lehti

C 155/11

---

Maksukyvyttömyydestä ja sen selvittämisestä annetun lain N:o 182/2006 (maksukyvyttömyyslaki) 370 §:n mukainen konkurssipäätöksen ja maksukyvyttömyysjulistuksen oleellisten osien julkaiseminen

Kehotus saatavan ilmoittamiseen – Noudatettavat määräajat

Kehotus esittää saatavaa koskevia huomautuksia – Noudatettavat määräajat

(2018/C 155/07)

Velallinen
  : ERB-pankki a.s. (selvitystilassa), joka on Tšekin lainsäädännön nojalla perustettu julkinen osakeyhtiö, jonka päätoimipaikka sijaitsee osoitteessa Čechyňská 419/14a, Trnitá, 602 00 Brno, Tšekki, y-tunnus: 284 28 943, rekisteröity Prahan kaupunginoikeuden kaupparekisteriin, jakso B, 14463.

Konkurssituomioistuin
  : Brnon alueoikeus, Roosevelt 648/16, 602 00 Brno, Tšekki.

Konkurssipesän selvittäjä
  : Jiřina Lužová, asianajaja, rekisteröity toimipaikka Dušní 866/22, 110 00 Praha 1, Tšekki, y-tunnus: 44686650, sähköposti: ak@akluzova.cz, puhelin +420 222327902.

Brnon alueoikeus teki 19. maaliskuuta 2018 päätöksen KSBR 33 INS 19795/2017-A-22, jossa Tšekin lainsäädännön (maksukyvyttömyydestä ja sen selvittämisestä annetun lain N:o 182/2006 (maksukyvyttömyyslaki), sellaisena kuin se on muutettuna) mukaan

| a) | julistettiin konkurssiin velallinen ERB-pankki a.s. (selvitystilassa), Tšekin lainsäädännön nojalla perustettu julkinen osakeyhtiö, jonka päätoimipaikka sijaitsee osoitteessa Čechyňská 419/14a, Trnitá, 602 00 Brno, Tšekki, y-tunnus: 284 28 943, ja joka on rekisteröity kaupparekisteriin, Prahan kaupungin tuomioistuin, B jakso, 14463 (jäljempänä ’velallinen’); ja |
| --- | --- |

a)

julistettiin konkurssiin velallinen ERB-pankki a.s. (selvitystilassa), Tšekin lainsäädännön nojalla perustettu julkinen osakeyhtiö, jonka päätoimipaikka sijaitsee osoitteessa Čechyňská 419/14a, Trnitá, 602 00 Brno, Tšekki, y-tunnus: 284 28 943, ja joka on rekisteröity kaupparekisteriin, Prahan kaupungin tuomioistuin, B jakso, 14463 (jäljempänä ’velallinen’); ja

| b) | asetettiin velallisen omaisuus konkurssiin (jäljempänä ’päätös’). |
| --- | --- |

b)

asetettiin velallisen omaisuus konkurssiin (jäljempänä ’päätös’).

Päätöksellä velallisen konkurssipesän selvittäjäksi nimettiin Jiřina Lužová, asianajaja, rekisteröity toimipaikka Dušní 866/22, 110 00 Praha 1, Tšekki, y-tunnus: 44686650.

Velallisen tileillä näkyvät velkojien saatavat katsotaan ilmoitetuiksi ja tästä tiedotetaan velkojille henkilökohtaisella ilmoituksella 60 päivän kuluessa konkurssiin asettamisesta. Tämä määräaika umpeutuu 18. toukokuuta 2018.

Velkoja, joka haluaa kiistää edellisessä kohdassa tarkoitetussa ilmoituksessa mainittujen saataviensa määrän tai luonteen, voi jättää neljän kuukauden kuluessa konkurssiin asettamisen päivämäärästä kirjallisen vastalauseen pesänselvittäjälle. Tämän tekemättä jättäminen merkitsee sitä, että velkoja hyväksyy ilmoituksen sisällön. Tämä määräaika umpeutuu 19. heinäkuuta 2018. Velkoja, jolla on rekisteröity toimipaikka, kotipaikka tai asuinpaikka taikka vakinainen asuinpaikka Euroopan unionin jäsenvaltiossa tai jossakin Euroopan talousalueen jäsenvaltiossa, voi esittää vastalauseen kyseisen jäsenvaltion virallisella kielellä. Vastalauseen otsikkona on oltava tšekin kielellä ”Podání námitky proti výši pohledávky” (Saatavien määrää koskeva vastalause). Jos vastalause on pesänselvittäjästä selkeä, hän ottaa sen huomioon, vaikka siinä ei ole otsikkoa. Pesänselvittäjän ei tarvitse ottaa myöhempää vastalausetta huomioon, paitsi jos on ilmeistä, että vastalause oli esitetty määräajassa niistä vastaavalle viranomaiselle. Pesänselvittäjä voi vaatia velkojaa toimittamaan käännöksen tšekin kielellä.

Velkoja voi 3 kuukauden kuluessa siitä, kun tämä ote päätöksestä on julkaistu Euroopan unionin virallisessa lehdessä, esittää vastalauseen siitä, ettei hän ole saanut maksukyvyttömyyslain 373 §:n 2 kohdan mukaista ilmoitusta. Vastalauseessa on mainittava velkojan saatavien määrä velalliselta konkurssiin asettamispäivänä. Vastalauseeseen on liitettävä virallisesti oikeaksi todistetut jäljennökset asiakirjoista, joissa vahvistetaan vastalauseessa väitetty määrä, saatavien alkuperä ja luonne ja eritoten se, onko kyseessä velallisen omaisuuteen kohdistuva saatava (maksukyvyttömyyslain 168 §), omaisuuteen kohdistuvan saatavan kanssa samanarvoinen saatava (maksukyvyttömyyslain 169 §), saatava, jolla on reaalitakuus, saatava, jolla on muunlainen vakuus, vai etuoikeusasemaltaan muita huonommassa asemassa oleva saatava (maksukyvyttömyyslain 172 §:n 2 momentti), sekä mainittava mahdollinen omistuksenpidätys. Velkoja, jolla on rekisteröity toimipaikka, kotipaikka tai asuinpaikka taikka vakinainen asuinpaikka Euroopan unionin jäsenvaltiossa tai jossakin Euroopan talousalueen jäsenvaltiossa, voi esittää vastalauseen kyseisen jäsenvaltion virallisella kielellä. Vastalauseen otsikkona on oltava tšekin kielellä ”Přihláška pohledávky” (Saatavien ilmoittaminen). Jos vastalause on pesänselvittäjästä selkeä, hän ottaa sen huomioon, vaikka siinä ei ole otsikkoa. Pesänselvittäjän ei tarvitse ottaa myöhempää vastalausetta huomioon, paitsi jos on ilmeistä, että vastalause oli esitetty määräajassa niistä vastaavalle viranomaiselle. Pesänselvittäjä voi vaatia velkojaa toimittamaan käännöksen tšekin kielellä.

Jiřina Lužová, pesänselvittäjä, ERB-pankki a.s. (selvitystilassa)

---

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

| 3.5.2018 | FI | Euroopan unionin virallinen lehti | C 155/13 |
| --- | --- | --- | --- |

3.5.2018

FI

Euroopan unionin virallinen lehti

C 155/13

---

Ennakkoilmoitus yrityskeskittymästä

(Asia M.8895 – 3i/FSI/Hermes/Scandlines)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2018/C 155/08)

| 1. | Komissio vastaanotti 25. huhtikuuta 2018 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
  Ilmoitus koskee seuraavia yrityksiä:






  — | 3i Group plc (3i, Yhdistynyt kuningaskunta) |
| --- | --- | --- |

1.

Komissio vastaanotti 25. huhtikuuta 2018 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

—

3i Group plc (3i, Yhdistynyt kuningaskunta)

| — | First State Investments International Limited (FSI, Australia) |
| --- | --- |

—

First State Investments International Limited (FSI, Australia)

| — | Hermes GPE LLP, joka kuuluu yhtymään Hermes Investment Management Group (Hermes, Yhdistynyt kuningaskunta) |
| --- | --- |

—

Hermes GPE LLP, joka kuuluu yhtymään Hermes Investment Management Group (Hermes, Yhdistynyt kuningaskunta)

| — | Scandlines Holding ApS (Scandlines, Tanska). |
| --- | --- |

—

Scandlines Holding ApS (Scandlines, Tanska).

3i, FSI ja Hermes hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yrityksessä Scandilines.

Keskittymä toteutetaan ostamalla osakkeita.

| 2. | Kyseisten yritysten liiketoiminnan sisältö on seuraava:
  —   3i: kansainvälinen sijoitus- ja sijoitustenhoitoyhtiö, joka on keskittynyt keskisuuriin yrityksiin tehtäviin pääomasijoituksiin ja infrastruktuurisijoituksiin
  —   FSI: Commonwealth Bank of Australian omaisuudenhoito-osasto
  —   Hermes: brittiläinen sijoitustenhoitoyhtiö, joka on erikoistunut räätälöityjen ja hajautettujen pääoma- ja infrastruktuurisalkkujen kehittämiseen asiakkaidensa puolesta
  —   Scandlines: yritys, joka tarjoaa matkustaja- ja rahtiliikenteen lauttapalveluja kahdella lyhyellä reitillä Saksan ja Tanskan välillä. |
| --- | --- |

2.

Kyseisten yritysten liiketoiminnan sisältö on seuraava:

—   3i: kansainvälinen sijoitus- ja sijoitustenhoitoyhtiö, joka on keskittynyt keskisuuriin yrityksiin tehtäviin pääomasijoituksiin ja infrastruktuurisijoituksiin

—   FSI: Commonwealth Bank of Australian omaisuudenhoito-osasto

—   Hermes: brittiläinen sijoitustenhoitoyhtiö, joka on erikoistunut räätälöityjen ja hajautettujen pääoma- ja infrastruktuurisalkkujen kehittämiseen asiakkaidensa puolesta

—   Scandlines: yritys, joka tarjoaa matkustaja- ja rahtiliikenteen lauttapalveluja kahdella lyhyellä reitillä Saksan ja Tanskan välillä.

| 3. | Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.
  Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2). |
| --- | --- |

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).

| 4. | Komissio pyytää kolmansia osapuolia esittämään ehdotettua toimenpidettä koskevat huomautuksensa.
  Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:
  M.8895 – 3i/FSI/Hermes/Scandlines
  Huomautukset voidaan lähettää komissiolle sähköpostitse, faksilla tai postitse. Yhteystiedot:





  Sähköposti: COMP-MERGER-REGISTRY@ec.europa.eu |
| --- | --- |
| Faksi: +32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.8895 – 3i/FSI/Hermes/Scandlines

Huomautukset voidaan lähettää komissiolle sähköpostitse, faksilla tai postitse. Yhteystiedot:

Sähköposti: COMP-MERGER-REGISTRY@ec.europa.eu

Faksi: +32 22964301

Postiosoite:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  EUVL L 24, 29.1.2004, s. 1 (”sulautuma-asetus”).

(2)  EUVL C 366, 14.12.2013, s. 5.

---

| 3.5.2018 | FI | Euroopan unionin virallinen lehti | C 155/15 |
| --- | --- | --- | --- |

3.5.2018

FI

Euroopan unionin virallinen lehti

C 155/15

---

Ennakkoilmoitus yrityskeskittymästä

(Asia M.8833 – Alps/Alpine)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2018/C 155/09)

| 1. | Komissio vastaanotti 25. huhtikuuta 2018 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
  Ilmoitus koskee seuraavia yrityksiä:






  — | Alps Electric Co., Ltd (Alps, Japani) |
| --- | --- | --- |

1.

Komissio vastaanotti 25. huhtikuuta 2018 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

—

Alps Electric Co., Ltd (Alps, Japani)

| — | Alpine Electronics, Inc. (Alpine, Japani). |
| --- | --- |

—

Alpine Electronics, Inc. (Alpine, Japani).

Alps hankkii sulautuma-asetuksen 3 artiklan 1 kohdan b alakohdassa tarkoitetun määräysvallan yrityksessä Alpine.

Keskittymä toteutetaan ostamalla osakkeita.

| 2. | Kyseisten yritysten liiketoiminnan sisältö on seuraava:
  —   Alps: monenlaisiin käyttötarkoituksiin (esim. ajoneuvot, kodinkoneet sekä tietotekniikan, terveydenhuollon ja energia-alan laitteet) tarkoitettujen elektronisten komponenttien suunnittelu, valmistus ja myynti
  —   Alpine: ajoneuvoihin tarkoitettujen tietoviihdejärjestelmien (ml. navigointi-, katselu- ja kuuntelujärjestelmien komponentit), äänijärjestelmien, ajoavustinjärjestelmien sekä ja tieto- ja televiestintäsovellusten suunnittelu, valmistus ja myynti. |
| --- | --- |

2.

Kyseisten yritysten liiketoiminnan sisältö on seuraava:

—   Alps: monenlaisiin käyttötarkoituksiin (esim. ajoneuvot, kodinkoneet sekä tietotekniikan, terveydenhuollon ja energia-alan laitteet) tarkoitettujen elektronisten komponenttien suunnittelu, valmistus ja myynti

—   Alpine: ajoneuvoihin tarkoitettujen tietoviihdejärjestelmien (ml. navigointi-, katselu- ja kuuntelujärjestelmien komponentit), äänijärjestelmien, ajoavustinjärjestelmien sekä ja tieto- ja televiestintäsovellusten suunnittelu, valmistus ja myynti.

| 3. | Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.
  Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2). |
| --- | --- |

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).

| 4. | Komissio pyytää kolmansia osapuolia esittämään ehdotettua toimenpidettä koskevat huomautuksensa.
  Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:
  M.8833 – Alps/Alpine
  Huomautukset voidaan lähettää komissiolle sähköpostitse, faksilla tai postitse. Yhteystiedot:





  Sähköposti: COMP-MERGER-REGISTRY@ec.europa.eu |
| --- | --- |
| Faksi: +32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.8833 – Alps/Alpine

Huomautukset voidaan lähettää komissiolle sähköpostitse, faksilla tai postitse. Yhteystiedot:

Sähköposti: COMP-MERGER-REGISTRY@ec.europa.eu

Faksi: +32 22964301

Postiosoite:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  EUVL L 24, 29.1.2004, s. 1 (”sulautuma-asetus”).

(2)  EUVL C 366, 14.12.2013, s. 5.

---